《送客至西湖》
宋代·李复

湖亭独往客初归，春去春来尽不知。
新竹出梢才放箨，断蒲经雨别生枝。
山寒藏雪生云湿，风送飞鸥过水迟。
却笑偷閒得忙事，自寻邻叟问钩丝。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。